VESTITORII PRIMĂVERII

VESTITORII PRIMĂVERII

Marţi 15 martie a. c. s-a desfăşurat în sala de festivităţi AGIR un spectacol dedicat anotimpului învierii naturii – „Primăvara iubirii”, la care Fundația Literar-Istorică „Stoika“ a avut ca invitați Ansamblul Grâuşorul al şcolii gimnaziale din comuna Gura Ialomiţei şi grupul de recitatori Vestitorii primăverii, copii cu vârste cuprinse între 6 şi 11 ani (Maria, Eva, Teo, Ştefan, Isabela şi Ciprian). Afirmaţia „Veşnicia s-a născut la sat” exprimă convingerea unuia dintre cei mai mari poeţi şi filosofi ai secolului al XX-lea – Lucian Blaga – constatare ce-şi păstrează valabilitatea şi la începutul mileniului al III-lea d. Ch., când urmaşii getodacilor sunt ameninţaţi cu disoluţia ca popor.

Există o forţă ocultă ce ne vrea pământul cu toate bogăţiile şi frumuseţile lui, astfel că, după 1990, cu jalnicul şi condamnabilul concurs al trădătorilor şi vânzătorilor de ţară, ne-am întors cu un secol în urmă pe scara evoluţiei materiale, distrugându-ne industria, agricultura, cercetarea, sănătatea, învăţământul şi, mai ales, populaţia, prin apă, aer, hrană otrăvite. Ni se taie rădăcinile printr-o diabolică ucidere a pruncilor prin vaccinuri, prin golirea ţării de tineri, prin amestec grav şi distructiv de naţii, de religii şi culturi diferite.

De aceea TREBUIE păstrat satul tradiţional cu portul, limba, tradiţiile şi obiceiurile lui, cu acea unică, variată şi plină de înţelepciune creaţie populară. Pentru păstrarea acestei avuţii inestimabile, rodul minţii, sufletului şi braţului harnicului popor de-a lungul mileniilor, trebuie ca toate forţele individuale şi ale instituţiilor rurale să se unească într-un unic efort de stopare a dezastrului. Se poate face prin biserică, ai cărei slujitori pot sensibiliza sufletul spre a-l îndrepta spre hărnicie, credinţă, cinste, iubire faţă de semeni, natură, pământ. Şcolii îi revine rolul de a educa noile generaţii în cultul muncii, al respectului faţă de trecut, de istorie, de limbă şi de tot ce au lăsat înaintaşii. Instituţiile administrative pot şi trebuie să mobilizeze întreaga colectivitate spre a păstra şi lăsa urmaşilor pământul sfânt al Daciei, aşa cum l-am moştenit şi noi.

Văzând grupul vocal din satele Gura Ialomiţei şi Luciu interpretând cu atâta suflet, trăire şi bucurie cântecul nostru acompaniat la chitară de preotul Mihail Borza şi condus de profesoara Domniţa Cloşcă, director Gabriela Balaban, coregraf Lolu Marian şi coordonator ing. Iordache Neagu, noi, toţi spectatorii, am fost profund emoţionaţi, constatând că se păstrează costumul tradiţional românesc şi că urmaşii noştri duc mai departe poezia, muzica, dansul şi serbarea, ce scotea în evidenţă talente şi pasiuni. Merită toate aprecierile, laudele şi mulţumirile noastre copiii, părinţii, profesorii, părintele Mihail Borza şi toţi cei care veghează ca neamul nostru să dăinuie în Grădina Maicii Domnului.

Dumnezeu să ne ajute pe toţi să rezistăm vicisitudinilor vremii şi vremurilor.

Contents